open-index/open-wikipedia-markdown huggingface dataset:
Άλαβα

Η **Άλαβα** (ονομασία στα ισπανικά Álava ['alaβa], ονομασία στα βασκικά Araba, **Άραβα**, προφορά [a'ɾaβa], επίσημα Araba/Álava) είναι ιστορική περιοχή και επαρχία της περιφέρειας της Χώρας των Βάσκων στη βόρεια Ισπανία. Πρωτεύουσά της και έδρα των κυβερνητικών θεσμών της περιφέρειας είναι η Βιτόρια-Γκαστέις. Αποτελεί την μεγαλύτερη από τις τρεις επαρχίες της περιφέρειας και αυτή με τον μικρότερο πληθυσμό, 326.574 κατοίκους το 2017. 

Χαρακτηρίζεται από μια μακροκεφαλία, δεδομένου ότι περίπου το 70% των κατοίκων της συγκεντρώνονται στο Γκαστέις με κωμοπόλεις όπως το Λάουδιο ή το Αμούριο να ξεπερνούν μετά βίας τις 10.000 κατοίκων. Περικλύει την κομητεία του Τρεβίνιο, εξκλάβιο της επαρχίας του Μπούργος.

## Γεωγραφία
Το ψηλότερο σημείο της είναι το όρος Γκορμπέα με ύψος 1482 μ. στα σύνορα με τη Βισκαΐα. Γενικότερα η επαρχία κυριαρχείται από την πεδιάδα της Άλαβας, ένα ευρύ οροπέδιο μεταξύ βουνών με μέσο υψόμετρο 500-600 μ. όπου εντοπίζεται και η πρωτεύουσα και που τη διαρρέει ο σημαντικότερος ποταμός της επαρχίας, Σαδόρα. Την επαρχία διαρρέει επίσης και ο Νερβιόν και στα νότια ο ποταμός Έβρος.

## Ιστορία
Την περιοχή κατοίκησαν στην αρχαιότητα διάφορες φυλές όπως οι Αυτριγώνες, οι Βάρδουλοι και οι Καρίστιοι, πιθανότατα κελτικής καταγωγής ενώ τη διαπερνούσε η ρωμαϊκή οδός XXXIV που οδηγούσε από την Αστούρικα Αυγούστα στα Βουρδίγαλα. Η πρώτη αναφορά στο τοπώνυμο Άλαβα εντοπίζεται τον 9ο αιώνα στο χρονικό του Σεβαστιανού, της εποχής του αστουρλεωνού μονάρχη Αλφόνσου Γ΄. Από εκείνη την περίοδο, εποχή κατά την οποία η Άλαβα ξεκίνησε να δέχεται μαζικά τις επιδρομές των μουσουλμάνων βασιλείων της Ιβηρικής, οργανώθηκε ως κομητεία υπό την εποπτεία του αστουρλεονικού βασιλείου και έφτασε να συμμετάσχει στη νεοπαγή κομητεία της Καστίλης υπό τον Φερνάν Γκονθάλεθ. 

Η περιοχή ενσωματώθηκε οριστικά στο Βασίλειο της Καστίλης το 1199 μετά από μια περίοδο κατά την οποία αποτέλεσε μέρος του βασιλείου της Ναβάρας. Τα σημερινά της σύνορα ανάγονται χονδρικά στην Αδελφότητα του Άρο, διοικητική υποδιαίρεση του βασιλείου που περιείχε τους περισσότερους αστικούς πυρήνες της Άλαβας μαζί με αυτούς της Ριόχα και τη γειτονική Μιράντα ντελ Έβρο. Ως σύγχρονη επαρχία ιδρύθηκε μετά την χάραξη των επαρχιών της Ισπανίας από τον Χαβιέρ ντε Μπούργος το 1833.

## Παραπομπές


## Εξωτερικοί σύνδεσμοι
*
Αρχαιολογικό Μουσείο Σερρών

Το **Αρχαιολογικό Μουσείο Σερρών** στεγάζεται από το 1970 στο Μπεζεστένι κλειστή στεγασμένη αγορά του β' μισού του 15ου αι. που βρίσκεται στο σημερινό κέντρο της πόλης. Χτίστηκε κατά το πρότυπο των βυζαντινών αγορών και το όνομα του σημαίνει αγορά υφασμάτων. Εκτίθενται ευρήματα, από την Μέση και Ύστερη Νεολιθική εποχή, Πρώιμη και Ύστερη εποχή του Χαλκού (αγγεία, πήλινα ειδώλια), από τον 4ο έως και 6ο -7ο π.Χ, τους Ρωμαϊκούς χρόνους, την Ελληνιστική και Βυζαντινή εποχή. Τα ευρήματα προέρχονται από την πόλη των Σερρών αλλά και από ανασκαφές σε αρχαίες πόλεις του Νομού Σερρών όπως η αρχαία Βέργη, η αρχαία Άργιλος κ.ά.

## Εικόνες

Αρχείο:Serrès Musée 0034.JPG|Μαρμάρινο αναθηματικό ανάγλυφο βοός και αετού, αφιερωμένου στον Δία. Εύρημα από την αρχαία Βέργη, που εκτίθεται στο Αρχαιολογικό Μουσείο Σερρών.
Αρχείο:Serrès Musée 0035.JPG
Αρχείο:Macedonian Museums-22-Arx Serrvn-110.jpg|Μαρμάρινο άγαλμα γυναικός της Ελληνιστικής περιόδου. Εύρημα από την .
Αρχείο:Archaeological Museum Serres - Finds from cemetery of Argilos 1.JPG|Ευρήματα της αρχαίας Αργίλου στο Αρχαιολογικό Μουσείο Σερρών.
Αρχείο:20111030 Bezesteni Serres Greece.jpg|Το Αρχαιολογικό Μουσείο Σερρών.
Αρχείο:Macedonian Tomb 1 (Argilos) Marble Bier Detail.JPG|Ευρήματα Μακεδονικου Τάφου της αρχαίας Αργίλου στο Αρχαιολογικό Μουσείο Σερρών.
Αρχείο:Macedonian Tomb 1 (Argilos) Marble Door.JPG|Μαρμάρινη θύρα Μακεδονικού Τάφου της αρχαίας Αργίλου στο Αρχαιολογικό Μουσείο Σερρών.


## Παραπομπές


Σερρες
Κατηγορία:Σέρρες
Πανελλήνιο πρωτάθλημα όρθιας σανιδοκωπηλασίας (SUP)

Τα **Πανελλήνια πρωταθλήματα στο άθλημα της [[Όρθια σανιδοκωπηλασία|όρθιας σανιδοκωπηλασίας]] (ή όρθιο κάνοε σανίδας)**, ξεκίνησαν το 2016 και διεξάγονται από την ελληνική ομοσπονδία κάνοε-καγιάκ που έχει την εποπτεία του αθλήματος. Το άθλημα ειναι γνωστό κυρίως με τον όρο **SUP** εκ της αγγλικής του ονομασίας "Stand Up Paddling".

## Διοργανώσεις
Διεξάγονται τρία διαφορετικά πρωταθλήματα, τα πρωταθλήματα SUP σπριντ και SUP τεχνικού αγώνα (ή μεσαίων αποστάσεων όπως ονομαζόταν αρχικά) που ξεκίνησαν το 2016, και το πρωτάθλημα μεγάλων αποστάσεων που ξεκίνησε ένα χρόνο αργότερα.

Οι ηλικιακές κατηγορίες που ισχύουν ως τα πιο πρόσφατα διεξαχθέντα πρωταθλήματα του 2024, είναι οι εξής:
*Ανδρών–Γυναικών 
*Ανδρών–Γυναικών 40+ ετών
*Ανδρών–Γυναικών 50+ ετών
*Εφήβων–Νεανίδων
*Παίδων–Κορασίδων

Διεξάγονται χωριστά πανελλήνια πρωταθλήματα ανάπτυξης για μικρότερες ηλικίες.

Στα πρωταθλήματα υπήρχε ανάδειξη και βράβευση με κύπελλο του πρωταθλητή συλλόγου βάσει ενός συστήματος βαθμολογίας, ενώ από το 2023 βραβεύτηκε με κύπελλο και ο πολυνίκης σύλλογος βάσει των μεταλλίων.

Από το 2025 αναδεικνύεται ένας κοινός πρωταθλητής σύλλογος για τα τρία πρωταθλήματα SUP με άθροισμα των βαθμολογιών.

Οι αγώνες κατά τα πρώτα χρονια γίνονταν μόνιμα στο Ολυμπιακό κωπηλατοδρόμιο του Σχοινιά, όμως από το 2022 άρχισαν να διεξάγονται και σε άλλες περιοχές της χώρας. Στο πρωτάθλημα του 2018 πήραν μέρος 250 αθλητές και αθλήτριες από 25 σωματεία. Από αυτούς τους αγώνες προέκυψε η πρώτη εθνική ελληνική ομάδα SUP, η οποία έχει δικαίωμα να εκπροσωπήσει την Ελλάδα στο Παγκόσμιο Πρωτάθλημα (ΙCF).

## Πρωτάθλημα SUP σπριντ
*2016-2018 πρωταθλητής βάσει μεταλλίων
*2019-σήμερα βάσει βαθμολογίας
**πρ = Πρωταθλητής βαθμολογίας. πν = Πολυνίκης.

## Πρωτάθλημα SUP τεχνικού αγώνα

## Πρωτάθλημα SUP μεγάλων αποστάσεων

## Πρωταθλητές σύλλογοι
Οι πρωταθλητές σύλλογοι από το 2025, όταν καθιερώθηκε κοινή βαθμολόγηση για τα τρία πρωταθλήματα: 

## Παραπομπές


## Εξωτερικοί σύνδεσμοι
* Ελληνική Ομοσπονδία Κάνοε-Καγιάκ 


Κατηγορία:Αθλητισμός στην Ελλάδα
Κατηγορία:Πρωταθλητές Ελλάδος
Βόιτσλαβα Φεοντόρα του Μεκλεμβούργου

Η **Δούκισσα Βόιτσλαβα Φεοντόρα του Μεκλεμβούργου** (*Woizlawa Feodora, Herzogin von Mecklenburg*, 17 Δεκεμβρίου 1918 - 3 Ιουνίου 2019) ήταν η κόρη του Αδόλφου Φρειδερίκου, Δούκα του Μεκλεμβούργου-Σβερίν.

## Βιογραφία
Γεννήθηκε στις 17 Δεκεμβρίου 1918 στο Ρόστοκ της Ελεύθερης Πολιτείας του Μεκλεμβούργου-Σβερίν και είναι το μοναδικό παιδί του Αδόλφου Φρειδερίκου, Δούκα του Μεκλεμβούργου-Σβερίν και της πρώτης συζύγου του πριγκίπισσας Βικτώριας Φεοντόρα του Ρόις-Σλάιτς. Η μητέρα της πριγκίπισσα Βικτώρια Φεοντόρα πέθανε μια μέρα μετά τη γέννησή της.

Στις 15 Σεπτεμβρίου 1939 η Βόιτσλαβα παντρεύτηκε τον πρίγκιπα Ερρίκο Α΄ του Ρόις-Κέστριτς στο Μπαντ Ντομπαγάν. Μαζί απέκτησαν έξι παιδιά:
*την Πριγκίπισσα Φεοντόρα (1942-)
*τον Πρίγκιπα Ερρίκο Η΄ (1944-)
*τον Πρίγκιπα Ερρίκο Θ΄ (1947-)
*τον Πρίγκιπα Ερρίκο Ι΄ (1948-)
*τον Πρίγκιπα Ερρίκο ΙΓ΄ (1951-)
*τον Πρίγκιπα Ερρίκο ΙΕ΄ (1956-)

Πέθανε στις 3 Ιουνίου 2019 σε ηλικία 100 ετών στο Στρίτματ του Σβαρτβάϊλτ.

## Πρόγονοι

## Τίτλοι
*17 Δεκεμβρίου 1918 - 15 Σεπτεμβρίου 1939: *Η Υψηλότητα* Δούκισσα Βόιτσλαβα Φεοντόρα του Μεκλεμβούργου
*15 Σεπτεμβρίου 1939 - 10 Μαρτίου 1982: *Η Υψηλότητα* Η Πριγκίπισσα Ερρίκου Α΄ του Ρόις
*10 Μαρτίου 1982 - 3 Ιουνίου 2019: *Η Υψηλότητα* Η Χήρα Πριγκίπισσα Ερρίκου Α΄ του Ρόις

## Παραπομπές


## Εξωτερικοί σύνδεσμοι
*Genealogics - Leo van de Pas Woizlawa Feodora Herzogin von Mecklenburg-Schwerin
*thePeerage.com Woizlawa-Feodora Herzogin von Mecklenburg-Schwerin

Κατηγορία:Οίκος του Μεκλεμβούργου
Κατηγορία:Πριγκίπισσες τoυ Ρόις
Λίγκα Πρίμα Ινδονησίας

Η **Λίγκα Πρίμα Ινδονησίας** (ινδονησιακά: *Liga Prima Indonesia*, αγγλικά: *Indonesian Premier League*, IPL) αποτελούσε την κορυφαία κατηγορία στο σύστημα ποδοσφαιρικών πρωταθλημάτων Ινδονησίας από το 2011 έως το 2013. Διοργανώτρια αρχή του πρωταθλήματος ήταν η PT Liga Prima Indonesia Sportindo υπό την εποπτεία της Ποδοσφαιρικής Ομοσπονδίας Ινδονησίας (PSSI). Η IPL αντικατέστησε τη Λίγκα Σούπερ Ινδονησίας (ISL) ως η κορυφαία κατηγορία ποδοσφαίρου στην Ινδονησία.

Στο έκτακτο συνέδριο της PSSI στις 17 Μαρτίου 2013 αποφασίστηκε ότι το ενοποιημένο πρωτάθλημα θα ονομαζόταν Λίγκα Σούπερ Ινδονησίας με 22 ομάδες. Αποφασίστηκε η διάλυση της Λίγκα Πρίμα Ινδονησίας μετά την ολοκλήρωση της περιόδου 2013 συμπεριλαμβανομένων των πλέι-οφ, ενώ οι επτά καλύτερες ομάδες του πρωταθλήματος θα μετείχαν στο πρωτάθλημα της Λίγκα Σούπερ Ινδονησίας για την περίοδο 2014.

## Πρωταθλήτριες

## Σύνολο τίτλων

## Παραπομπές


## Eξωτερικοί σύνδεσμοι
* 

Κατηγορία:Ποδόσφαιρο στην Ινδονησία
Χαουαΐτζ

[μικρογραφία|Χαουαγίτζ για πώληση στο [Τελ Αβίβ του Ισραήλ]]
Το **Χαουαΐτζ **(, ), επίσης γράφεται ως **Χαουαγιέτζ **ή **Χαουαγίτζ**, είναι το όνομα που δίνεται σε μια ποικιλία Υεμενικών μειγμάτων μπαχαρικών που χρησιμοποιούνται κυρίως για σούπες και καφέ. Το Χαουαΐτζ χρησιμοποιείται εκτενώς από τους Υεμενίτες Εβραίους στο Ισραήλ και η χρήση του έχει εξαπλωθεί ευρύτερα στην Ισραηλινή κουζίνα, ως αποτέλεσμα.

Το βασικό μείγμα για τη σούπα επίσης, χρησιμοποιείται σε μαγειρευτά, πιάτα με , ρύζι και λαχανικά, και ακόμη και για . Αποτελείται από κύμινο, μαύρο πιπέρι, κουρκουμά και κάρδαμο. Οι πιο περίτεχνες εκδόσεις μπορεί να περιλαμβάνουν γαρύφαλλο, κύμινο, μοσχοκάρυδο, σαφράν, κόλιανδρο, τριγωνέλλα η ελληνική και το ξερά κρεμμύδια. Η έκδοση του Άντεν αποτελείται από κύμινο, μαύρο πιπέρι, κάρδαμο και κόλιανδρο.

Το μείγμα για καφέ παρασκευάζεται από γλυκάνισο, σπόρους μάραθου, πιπερόριζα και κάρδαμο. Αν και χρησιμοποιείται κυρίως στην παρασκευή καφέ, επίσης χρησιμοποιείται σε γλυκά, κέικ και αργομαγειρεμένα πιάτα με βάση το κρέας. Στο Άντεν, το μείγμα γίνεται με πιπερόριζα, κάρδαμο, γαρίφαλο και κανέλα για το μαύρο καφέ, και όταν χρησιμοποιείται για τα τσάι αποκλείει τη πιπερόριζα.

## Δείτε επίσης

* Κατάλογος βοτάνων και μπαχαρικών
* Καρύκευμα

## Παραπομπές


## Εξωτερικοί σύνδεσμοι

* Συνταγή στο περιοδικό Gourmet, έκδοση Δεκεμβρίου 2007, σελ. 188
* Άλλη μια συνταγή από τη Σαουδική Αραβία (στο Answers.com)
* Ο κουρκουμάς δίνει στο Χαουαγίτζ το χρώμα του

Κατηγορία:Αραβική κουζίνα
Κατηγορία:Μείγματα βοτάνων και μπαχαρικών
Κατηγορία:Ισραηλινή κουζίνα
Κατηγορία:Υεμενική κουζίνα
Σαμπίτς

μικρογραφία|Σαμπίτς
Το **Σαμπίτς** ή **σάμπιχ **( ) είναι παραδοσιακό εβραϊκό σάντουιτς Μιζράχι δημοφιλές κυρίως στο Ισραήλ, το οποίο αποτελείται από πίτα γεμιστή με τηγανητές μελιτζάνες και βραστά αυγά. Η τοπική Ισραηλινή κατανάλωση λέγεται ότι προήλθε από μια παράδοση μεταξύ των Ιρακινών Εβραίων, που το έτρωγαν στο Σάββατο το πρωί.

## Ετυμολογία
Το όνομά του φαγητού προέρχεται από τον ιδρυτή του πρώτου πάγκου σαμπίτς στο Ισραήλ, τον Σαμπίτς Τσβι Χαλάμπι, Εβραίος γεννημένος στο Ιράκ.

Μια θεωρία λέει ότι το σαμπίτς προέρχεται από την αραβική λέξη  , που σημαίνει "το πρωί", καθώς τα συστατικά του σαμπίτς είναι τυπικά για το Ιρακινό Εβραϊκό πρωινό.

## Συστατικά
Το σαμπίτς, που σερβίρεται σε πίτα, παραδοσιακά περιέχει τηγανητές μελιτζάνες σε φέτες, σκληρά βρασμένα αυγά, μια λεπτή σως ταχινιού (ταχίνι, χυμός λεμονιού, και σκόρδο), Ισραηλιή σαλάτα, ψιλοκομμένο μαϊντανό, και άμπα. Ορισμένες εκδόσεις χρησιμοποιούν βραστές πατάτες. Παραδοσιακά, παρασκευάζεται με αυγά χαμινάντος, αργοψημένα σε Χαμίν μέχρι να γίνει καφέ. Σύμφωνα με τη προτίμηση του πελάτη μπορεί να σερβιριστεί με πράσινο ή κόκκινο ζουγκ ως καρύκευμα στη κορυφή και πασπαλισμένο με ψιλοκομμένο κρεμμύδι.

## Ιστορία
Το σαμπίτς εισήχθη στο Ισραήλ από Ιρακινούς Εβραίους που μετακινήθηκαν στη δεκαετία του 1940 και του 1950. Το Σάββατο, όταν δεν μαγείρεμα δεν επιτρεπόταν, οι Ιρακινοί Εβραίοι έτρωγαν ένα κρύο γεύμα προμαγειρεμένων τηγανητών μελιτζάνων, βραστές πατάτες και βραστά αυγά. Στο Ισραήλ, τα συστατικά αυτά γεμίστηκαν σε πίτα και άρχισαν να πωλούνται ως γρήγορο φαγητό. Στη δεκαετία του 1950 και του 1960, οι πωλητές άρχισαν να πωλούν τα σάντουιτς σε υπαίθριους πάγκους.
Υπάρχει αγροτική έκδοση που ονομάζεται σαλάτα σαμπίτς (Σαλάτ Σαμπίτς στα εβραϊκά)

## Γκαλερί

File:Sabich1.jpg|
File:ClyHell6943.JPG|
File:Clyhell6948.JPG|


## Δείτε επίσης

* Κουζίνα των Εβραίων Μιζράχι
* Ισραηλινή κουζίνα
* Εβραϊκή κουζίνα
* Πολιτισμός του Ισραήλ
* Κουζίνα της Μέσης Ανατολής

## Παραπομπές


Κατηγορία:Ισραηλινή κουζίνα
Κατηγορία:Φαγητό δρόμου
Χουμπζ

μικρογραφία|Προετοιμασία του χουμπζ
Το **Χουμπζ**, επίσης γράφεται ως χομπέζ, χουμπέζ, χομπζ ή χουμπούζ (), επίσης γνωστό ως αραβικό ψωμί, είναι στρογγυλό προζύμι του μεσανατολίτικου επίπεδου ψωμιού, που αποτελεί ένα βασικό στοιχείο της τοπικής διατροφής από την Αραβική Χερσόνησο έως  το Μαρόκο.

Το Χουμπζ παραδοσιακά ψηνόταν σε τανούουρ, και έξι συνταγές χουμπζ με αυτόν τον τρόπο περιλαμβάνονται στο βιβλίο Κιτάμπ αλ-Ταμπίχ του Ιμπν Σαγιάρ αλ-Ουάρακ του 10ου αιώνα.

Στις Αραβικές χώρες και στην Τουρκία, το χουμπζ παράγεται ως ένα στρογγυλό ψωμί, με διάμετρο 25 εκατοστών. Δεδομένου ότι δεν περιέχει πρόσθετα λιπαρά, στεγνώνει γρήγορα και τρώγεται καλύτερα ενώ είναι ακόμα ζεστό από το φούρνο. Έχει μια κάπως σκληρή, μαστιχωτή υφή.

Το αρχαιότερο γνωστό ψωμί που έχει βρεθεί, βρέθηκε από τους αρχαιολόγους στη Βόρεια Ιορδανία, χρονολογείται 14.000 χρόνια πριν και είναι παρόμοιου τύπου με το σύγχρονο αραβικό ψωμί.

Ως αποτέλεσμα των οικονομικών κυρώσεων που έχουν επιβληθεί κατά του Ιράκ στη δεκαετία του 1990 υπήρξε μια αύξηση στην παραγωγή του χουμπζ με τον παραδοσιακό τρόπο σε πήλινο φούρνο.

## Δείτε επίσης

* Μσεμέν
* Μπαγκρίρ
* Πίτα
* Αραβική κουζίνα

## Παραπομπές


Κατηγορία:Αραβική κουζίνα
Κατηγορία:Ιρακινή κουζίνα
Κατηγορία:Ισραηλινή κουζίνα
Κατηγορία:Ιορδανική κουζίνα
Κατηγορία:Κουζίνα της Μέσης Ανατολής
Κατηγορία:Μαροκινή κουζίνα
Κατηγορία:Συριακή κουζίνα
Κατηγορία:Υεμενική κουζίνα
Φατούτ

μικρογραφία|Φατούτ τηγανισμένου ψωμιού και αυγών
Το **Φατούτ **() είναι ένας γενικός όρος για τα Υεμενικά πιάτα με βάση το τριμμένο ψωμί.

## Ετυμολογία
Το όνομα "Φατούτ"  προέρχεται από την εβραϊκή λέξη που αναφέρεται στο όνομα της κόρης που ανοίγει το στόμα της.

## Δείτε επίσης

* Αραβική κουζίνα
* Υεμενική κουζίνα

## Παραπομπές


Κατηγορία:Αραβική κουζίνα
Κατηγορία:Υεμένη-επέκταση
Κατηγορία:Υεμενική κουζίνα
Αΐς ας-Σαράγια

Το **Αΐς ας-Σαράγια** (, κυριολεκτικά: "ψωμί του παλατιού", η "عيش" είναι η Αιγυπτιακή λέξη για το ψωμί) είναι Αιγυπτιακό γλυκό, που αποτελείται από τη φρυγανιά εμποτισμένη με σιρόπι που ολοκληρώνεται με πηχτή κρέμα και φιστίκια. Δεν περιέχει ούτε αυγά ούτε βούτυρο. Είναι δημοφιλές στον Αραβικό κόσμο.

## Δείτε επίσης

* Κατάλογος επιδόρπιων

## Παραπομπές


Κατηγορία:Αραβική κουζίνα
Κατηγορία:Γλυκά
Κατηγορία:Αραβικά επιδόρπια
Ποδοσφαιρική Ομοσπονδία Μαλαισίας

Η **Ποδοσφαιρική Ομοσπονδία Μαλαισίας** (, , FAM) είναι το ανώτατο διοικητικό όργανο όσον αφορά το άθλημα του ποδοσφαίρου στη Μαλαισία. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Μαλαισίας.

Τα επαγγελματικά πρωταθλήματα της χώρας διοργανόνωνται από τη Football Malaysia LLP υπό την εποπτεία της Ποδοσφαιρικής Ομοσπονδίας Μαλαισίας.

## Ιστορία
Η Ποδοσφαιρική Ομοσπονδία Μαλαισίας συστάθηκε το 1933 με έδρα τη Σιγκαπούρη.

## Παραπομπές


## Εξωτερικοί σύνδεσμοι

*

Κατηγορία:Ποδόσφαιρο στη Μαλαισία
Μαλαισια
Χαλαουέτ ελ-τζιμπν

μικρογραφία|Χαλαουέτ ελ-τζιμπν
Το **Χαλαουέτ ελ-τζιμπν** (*, Ḥalāwat al-jibn*) (γλυκό τυρί) είναι γλυκό της Μέσης Ανατολής φτιαγμένο από σιμιγδάλι και ζύμη τυριού γεμισμένη με κρέμα. Προέρχεται από την πόλη της Χάμα στη Συρία, και στη συνέχεια εξαπλώθηκε και σε άλλες περιοχές στη Συρία, τη Μέση Ανατολή, και άλλες χώρες σε όλο τον κόσμο.

## Συστατικά
Το επιδόρπιο αποτελείται κατά κύριο λόγο από ζύμη τυριού (που περιέχουν τυρί Ακκάουι, μοτσαρέλα, ή κάποιο συνδυασμό των τυριών), σιρόπι ζάχαρης, και πορτοκαλί ανθισμένο νερό ή ροδόνερο. Συνήθως γεμίζεται με κρέμα (Κόστα, ) και διακοσμείται με φιστίκι.

## Παραπομπές


Κατηγορία:Αραβική κουζίνα
Κατηγορία:Γλυκά
Κατηγορία:Συριακή κουζίνα
Κατηγορία:Λεβαντίνικη κουζίνα
Σαλάτα Ρουμπιγιάν

Η **σαλάτα Ρουμπιγιάν** () ή **σαλάτα τζαμπαρίι **(αραβικά: سلطة الجمبري, σημαίνει σαλάτα γαρίδας) είναι αραβική σαλάτα. Παρασκευάζεται κυρίως με γαρίδες, ντομάτα, μαγιονέζα, φύλλα μαρουλιού, κέτσαπ, καυτή σάλτσα, μουστάρδα, χυμό λεμονιού και αλάτι.

## Δείτε επίσης
*Κατάλογος αραβικών σαλατών

## Παραπομπές


Κατηγορία:Αραβική κουζίνα
Κατηγορία:Σαλάτες
Ανέτ Κέλερμαν

Η **Ανέτ Κέλερμαν** (, 6 Ιουλίου 1887-6 Νοεμβρίου 1975) ήταν Αυστραλή επαγγελματίας αθλήτρια της κολύμβησης, ηθοποιός του "βαριετέ" και του σινεμά, χορεύτρια μπαλέτου, σχεδιάστρια μόδας και συγγραφέας. Υπήρξε μία από τις πρώτες γυναίκες παγκοσμίως που τόλμησαν να εμφανιστούν σε παραλία φορώντας ολόσωμο μαγιό, σε μια εποχή που τα ήθη ήταν πολύ αυστηρά σχετικά με τα γυναικεία πρότυπα σεμνότητας.

## Βιογραφία
Η Κέλερμαν γεννήθηκε στο Μάρικβιλ στην επαρχία της Νέας Νότιας Ουαλίας της Αυστραλίας στις 6 Ιουλίου του 1887 παιδί του Frederick William Kellermann (Αυστραλός μουσικός) και της Γαλλίδας Alice Ellen Charbonnet (πιανίστα και καθηγήτρια μουσικής).

Η Κέλερμαν, ως παιδί υπέφερε από αδυναμία στα πόδια, έτσι οι γονείς της από την ηλικία των 6 ετών την έστρεψαν στην κολύμβηση. Η μικρή, σύντομα κατάφερε όχι μόνο να ενδυναμώσει το μυϊκό της σύστημα (στα 13 της χρόνια το πρόβλημα είχε ήδη εξαφανισθεί) αλλά και να αναδειχθεί σε επαγγελματίας κολυμβήτρια με σημαντικές διακρίσεις (στα 15 της κέρδισε την πρώτη της κούρσα). Ασχολούμενη παράλληλα με τον αθλητισμό, την υποκριτική και το χορό, η Κέλερμαν προκάλεσε παγκόσμιο σάλο, όταν το καλοκαίρι του 1907 εμφανίσθηκε σε μια πλαζ της Βοστόνης των ΗΠΑ φορώντας ένα –τολμηρότατο για την εποχή– ολόσωμο μαγιό και συνελήφθη από όργανα της τάξης για «προσβολή της δημόσιας αιδούς». Παραπέμφθηκε άμεσα στο δικαστήριο, όπου, απολογούμενη, τόνισε ότι στόχος της δεν ήταν να σκανδαλίσει, αλλά ως επαγγελματίας κολυμβήτρια είχε επιλέξει ένα μαγιό το οποίο τη διευκόλυνε στην προπόνησή της. Ο δικαστής δέχθηκε τους ισχυρισμούς της και την αθώωσε, με την προϋπόθεση κάτω από το μαγιό της να φορά ένα μαύρο κολάν, το οποίο δεν θα εξέθετε τα πόδια της στη δημόσια θέα.

Το παράδειγμά της ενέπνευσε πολλές γυναίκες να τη μιμηθούν, αμφισβητώντας τις έως τότε καθιερωμένες αντιλήψεις περί χρήσης ενός μαγιό το οποίο ήταν ένα απόλυτα δύσχρηστο φόρεμα που δυσχέραινε τις κινήσεις των κολυμβητριών μέσα στο νερό, καθιστώντας την κολύμβηση, ουσιαστικά, αδύνατη. Μάλιστα η Κέλερμαν ίδρυσε αργότερα έναν δικό της οίκο μόδας που σχεδίαζε είδη γυναικείων, ολόσωμων μαγιό.

Εκμεταλλευόμενη την απήχησή της, η Κέλερμαν στράφηκε και στο σινεμά, πρωταγωνιστώντας σε αρκετές ταινίες με πιο γνωστή την *A Daughter of the Gods* (1916) όπου εμφανίσθηκε γυμνή με μόνο τα μαλλιά της να καλύπτουν τα επίμαχα σημεία του σώματός της. Υπήρξε ακόμη συγγραφέας βιβλίων για φυσική άσκηση, παιδικών ιστοριών, ενώ άφησε και την αυτοβιογραφία της.

Στην προσωπική της ζωή ήταν παντρεμένη με τον Αμερικανό καλλιτεχνικό ιμπρεσάριο James Sullivan αλλά δεν απέκτησε παιδί. Πέθανε στην ηλικία των 88 ετών στις 6 Νοεμβρίου του 1975.

## Παραπομπές


## Πηγές
* «Πριν από 109 χρόνια συνελήφθη η πρώτη κολυμβήτρια που φόρεσε αποκαλυπτικό μαγιό και έγινε σταρ στο Χόλιγουντ».

## Εξωτερικοί σύνδεσμοι
* 

Κατηγορία:Αυστραλές ηθοποιοί
Κατηγορία:Σχεδιαστές μόδας
Πανελλήνιοι σκοπευτικοί αγώνες σταθερού στόχου 1949

Οι **Πανελλήνιοι σκοπευτικοί αγώνες σταθερού στόχου** για το 1949 έγιναν από τις 2 έως τις 9 Οκτωβρίου 1949 στο Εθνικό σκοπευτήριο Υμηττού (Καισαριανής). Πρωταθλήτρια ομάδα αναδείχτηκε η ομάδα σκοποβολής του  Πανελλήνιου Γ.Σ..

## αγωνίσματα και αποτελέσματα, οι τρεις πρώτοι
### Βολή με πιστόλι ή περίστροφο οποιουδήποτε τύπου και διαμετρήματος, έως 38', μετ΄ ανδρεικέλου από 25  μέτρα διά παραγγέλματος

### Βολή με τυφέκιο ακριβείας 0,22 από 50 μέτρα, ορθίως

### Βολή με τυφέκιο ακριβείας 0,22 από 50 μέτρα, γονυπετώς

### Βολή με στρατιωτικό περίστροφο από 25 μέτρα

### Βολή ταχεία διά πολεμικού τυφεκίου

### Βολή με τυφέκιο ακριβείας 0,22 από 50 μέτρα, πρηνηδών

### Βολή με πολεμικό τυφέκιο από 300 μέτρα, πρηνηδών

### Βολή με πολεμικό τυφέκιο από 300 μέτρα, ορθίως

### Βολή με πολεμικό τυφέκιο από 300 μέτρα, γονυπετώς

### Βολή με πολεμικό τυφέκιο από 300 μέτρα, σύνολο ομαδικό

### Βολή με πολεμικό τυφέκιο από 300 μέτρα, σύνολο ατομικού

### Βολή με πιστόλι από 25 μέτρα κατά 5 ανδρείκελων

### Βολή με στρατιωτικό πιστόλι ή περίστροφο 7' 65" χιλιοστών από 25 μέτρα

### Βολή με πολεμικό τυφέκιο Λη Ένφιλντ ή Σπρίγκφηλντ από 300 μέτρα ταχεία βολή διαρκείας 1", πρηνηδόν

## Παραπομπές


Κατηγορία:Πανελλήνιο πρωτάθλημα σκοποβολής σταθερού στόχου
Κατηγορία:Δήμος Καισαριανής
Κατηγορία:Σκοποβολή το 1949
Μιέσκο Μιεσκόβιτς

Ο **Μιέσκο**, πολων. Mieszko (979/84 - μετά το 992/95) από τον Οίκο των Πιαστ ήταν πρίγκιπας των Πολωνών, αδελφός τού Μπολέσλαφ Α΄ τού *γενναίου* πρώτου βασιλιά της Πολωνίας.

## Βιογραφία
Ήταν ο δευτερότοκος γιος τού Μιέσκο Α΄ δούκα της Πολωνίας και της δεύτερης συζύγου του Όντας του Χάλντενσλάμπεν, κόρης τού Ντήτριχ μαργράβου τού Νόρντμαρκ.

Λίγα γνωρίζουμε για τα νεανικά του έτη. Εμφανίζεται πρώτο στο έγγραφο *Dagome iudex* τού 991/2 μαζί με τους γονείς του και τον αδελφό του Λάμμπερτ Μιεσκόβιτς. Ο σκοπός τού εγγράφου ήταν να προστατεύσει την κληρονομία τού Μιέσκο και τού Λάμμπερτ από τον πρωτότοκο ετεροθαλή αδελφό τους Μπολέσλαφ Α΄, που δεν αναφέρεται εκεί. Το 992 απεβίωσε ο πατέρας τους, αλλά αντί -σ΄΄υμφωνα με το έγγραφο- να τον διαδεχθούν ο Μιέσκο και ο Λάμπερτ, ο Μπολέσλαφ Α΄ ξεκίνησε πόλεμο εναντίον τους. Η σύγκρουση κράτησε μερικές εβδομάδες ή τελείωσε το 995· οι ιστορικοί έχουν διάφορες απόψεις σε αυτό.

Στο τέλος ο Μπολέσλαφ Α΄ έλεγχε όλες τις επαρχίες τού πατέρα του και έδιωξε τη μητριά του Όντα και τους γιους της στη Γερμανία. Η μοίρα τού Μιέσκο δεν είναι γνωστή, αλλά το 1032 ο Ντύτρυκ, γιος τού Μιέσκο ή τού Λάμμπερτ επέστρεψε στην Πολωνία και έπειτα από την πτώση τού Μιέσκο Β΄ Λάμπερτ (γιου τού Μπολέσλαφ Α΄) ανέλαβε την εξουσία μέρους της χώρας. Το 1033 εκτοπίστηκε και εκδιώχθηκε από τον Μιέσκο Β΄, που είχε επέστρεψε στην Πολωνία.

## Βιογραφία
* Thietmari chronicon (edited by Marian Zygmunt Jedlicki), Poznań 1953, p. 224.
Kürbisówna B., Dagome iudex - studium krytyczne, [w:] Początki Państwa Polskiego, vol. I, Poznań 1962, p. 396.
* O. Balzer, Genealogia Piastów, Kraków 1895.
* K. Jasiński, Rodowód pierwszych Piastów, Wrocław-Warsaw 1992, pp. 100-101.
* J. Widajewicz, Początki Polski, Wrocław 1948.



Κατηγορία:Οίκος των Πιαστ
Σβιεντόπελκ Μιεσκόβιτς

Ο **Σβιεντόπελκ**, πολων. Świętopełk (π. 980 - πριν το 991;) από τον Οίκο των Πιαστ ήταν ετεροθαλής αδελφός τού Μπολέσλαφ Α΄ της Πολωνίας.

## Βιογραφία
Ήταν ο τρίτος γιος τού Μιέσκο Α΄ δούκα της Πολωνίας και της δεύτερης συζύγου του Όντα του Χάλντενσλέμπεν, κόρης τού Ντήτριχ μαργράβου τού Νόρντμαρκ.

Δεν γνωρίζουμε για τα νεανικά του έτη. Αναφέρεται μόνο στο χρονικό τού Τήτμαρ του Μέρσεμπουργκ. Παραλείπεται από το έγγραφο *Dagome iudex* (π. 991/2), που ονομάζει τους γονείς του και τους αμφιθαλείς αδελφούς του Μιέσκο και Λάμπερτ, πράγμα που σημαίνει, ότι μάλλον είχε αποβιώσει το 991 ή πριν.

Άλλη υπόθεση για το ότι παραλείπεται από το έγγραφο είναι, ότι ήταν στη Δυτική Πομερανία, που τού δόθηκε ως φέουδο· έτσι είναι ο γενάρχης όλων των κατοπινών δουκών της. Όμως οι περισσότεροι ιστορικοί συνδέουν τους πρώτους δούκες της Πομερανίας με τους Πιαστ μέσω της κόρης τού Μιέσκο Α΄ ή τού Ζεμούζιλ της Βαλτικής.

## Οικογένεια
Είχε τέκνο:
* Ντύτρυκ μετά το 992-μετά το 1032, δούκας της Πολωνίας.

## Πηγές
* Thietmari chronicon (edited by Marian Zygmunt Jedlicki), Poznań 1953, p. 224.
* Balzer O., Genealogia Piastów, Kraków 1895.
* Gieysztor A., Świętopełk, [in:] Słownik starożytności słowiańskich, 1975, vol. V, p. 585.
* K. Jasiński, Rodowód pierwszych Piastów, Wrocław-Warsaw 1992.
* Labuda G., Czy książęta zachodniopomorscy wywodzili się z Piastów?, (in:) Studia i materiały do Dziejów Wielkopolski i Pomorza, 1958, vol. IV, No 1, pp. 33–47.
* G. Labuda, Mieszko I, Wrocław 2002, p. 154, 199.
* Rymar E., Dagome iudex jako organiczna część decyzji Mieszka I w sprawie podziału Polski na dzielnice. Reanimacja hipotezy o piastowskim rodowodzie dynastii pomorskiej, 1986, pp. 293–348.
* J. Widajewicz, Początki Polski, Wrocław 1948.
* Z. Wojciechowski, Polska nad Wisłą i Odrą w X wieku, Katowice 1939, p. 111.


Κατηγορία:Οίκος των Πιαστ
Στσίμπορ

Ο **Στσίμπορ**, πολων. Czcibor (απεβ. μετά το 972) από τον Οίκο των Πιαστ ήταν πρίγκιπας των Πολωνών, νεότερος αδελφός τού Μιέσκο Α΄ δούκα της Πολωνίας.

## Βιογραφία
Ήταν γιος τού Σιεμόμυσλ δούκα της Πολωνίας και της Γκόρκα (;), ίσως πριγκίπισσας της φυλής των Λεντζιανίων.

Κατά τον ιστορικό Ε. Ρύμαρ (2005) ο Στσίμπορ ίσως ήταν κυβερνήτης των περιοχών της Πομερανίας, αφότου ο πατέρας του κατέκτησε αυτές τις φυλές των Δυτικών Σλάβων π. το 967. Αναφέρεται μία φορά στις μεσαιωνικές πηγές, στο *Χρονικό* τού Τήτμαρ του Μέρσεμπουργκ, κατά τη νικηφόρο μάχη της Πολωνίας στην Τσεντύνια ενάντια στις δυνάμεις του Όντο Α΄ μαργράβου του Σαξονικού Όστμαρκ το 972. Ήταν ο δοικητής του στρατού, ή ένας από τους κύριους Πολωνούς ηγέτες του μαζί με τον αδελφό του Μιέσκο Α΄. Ο Τήτμαρ τον αναφέρει στην Τσεντύνια, διότι ήταν στρατιωτικός ηγέτης, αδελφός τού ηγεμόνα των Πολωνών και επίσης κυβερνήτης της Πομερανίας, που κατακτήθηκε και προσαρτήθηκε.

Από το όνομά του υποθέτουμε, ότι η μητέρα του ήταν από τη φυλή των Σορμπίων (Λουσατιανών). Δεν γνωρίζουμε την ημερομηνία γέννησής του, το όνομα της συζύγου του ή των παιδιών του. Μάλλον ήταν παγανιστής ως το 966· ο αδελφός του έκανε την Πολωνία χριστιανική και έγινε ο πρώτος χριστιανός δούκας της.

## Πηγές
* Kronika Thietmara (translation by Marian Z. Jedlicki), Towarzystwo Autorów i Wydawców Prac Naukowych UNIVERSITAS, Kraków, Poland, 2005; ISBN 83-242-0499-7, pp. 32–33
* Jasiński, Kazimierz, Rodowód pierwszych Piastów, Wydawnictwo Poznańskiego Towarzystwa Przyjaciół Nauk, Poznań, Poland, 2004; ISBN 83-7063-409-5, p.71
* Paweł Jasienica, Polska Piastów, Panstwowy Instytut Wydawniczy, Warsaw, Poland, 1985; ISBN 83-06-01092-2, p. 44
* Edward Rymar (2005). Rodowód książąt pomorskich. Książnica Pomorska. pp. 40–41, 52, 58, 65, 67. ISBN 978-83-87879-50-1.


Κατηγορία:Οίκος των Πιαστ
Ανοιχτό θέατρο Άνδρου

Το **Ανοιχτό θέατρο Άνδρου** είναι ένα υπαίθριο θέατρο που βρίσκεται στην Χώρα της Άνδρου και φιλοξενεί καλλιτεχνικές εκδηλώσεις κατά τη διάρκεια του καλοκαιριού.

Το θέατρο, χωρητικότητας 900 θέσεων, χτίστηκε το 2015 σε οικόπεδο που παραχωρήθηκε από το δήμου Άνδρου. Αποτελεί δωρεά του Ανδριώτη εφοπλιστή Αλκιβιάδη Τάττου και σχεδιάστηκε από τους αρχιτέκτονες Κυριακή Κονδυλάτου και Κωνσταντίνο Λούκο. Στο χώρο του θέατρου φιλοξενείται κάθε χρόνο το Φεστιβάλ Άνδρου, το οποίο διευθύνεται από τον σκηνοθέτη Παντελή Βούλγαρη.

Κατηγορία:Κτίρια και κατασκευές στην Άνδρο
Ανδρος
Λάμμπερτ Μιεσκόβιτς

Ο **Λάμμπερτ**, πολων. Lambert (π. 981 - μεά το 992/5) από τον Οίκο των Πιαστ ήταν πρίγκιπας των Πολωνών, ετεροθαλής αδελφός τού Μπολέσλαφ Α΄ της Πολωνίας.

## Βιογραφία
Ήταν ο τέταρτος γιος τού Μιέσκο Α΄ δούκα της Πολωνίας και της δεύτερης συζύγου του Όντας του Χάλντενσλέμπεν, κόρης τού Ντήτριχ μαργράβου τού Νόρντμαρκ.

Δεν γνωρίζουμε για τα νεανικά του έτη. Αναφέρεται για πρώτη φορά στο *Dagome iudex* (π. 991/2) μαζί με τους γονείς του και τον αμφιθαλή αδελφό του Μιέσκο. Το έγγραφο ήταν για να εξασφαλίσει την Πολωνία στους γιους της Όντας, αλλά όταν απεβίωσε ο Μιέσκο Α΄, ο γιος του από την πρώτη σύζυγό του Μπολέσλαφ  Α΄ ξεκίνησε πόλεμο, διεκδικώντας την κληρονομία τού πατέρα του. Η διαμάχη κράτησε μερικές εβδομάδες ή (σύμφωνα με άλλους ιστορικούς) ως το 995.

Ο Μπολέσλαφ Α΄ ονόμασε τον γιο του Λάμμπερτ, ίσως για να θερμάνει τις σχέσεις του με τη μητριά του και τους γιους της. Στο τέλος της αντιπαράθεσης ο Μπολέσλαφ Α΄ απέκτησε τον έλεγχο όλης της χώρας και εκτόπισε την Όντα, τον Μιέσκο και τον Λάμμπερτ, που διέφυγαν στη Γερμανία. Η περαιτέρω μοίρα τού Λάμπερτ δεν είναι γνωστή· παλαιότερα τον ταύτιζαν με τον Λάμμπερτ επίσκοπο της Κρακοβίας (απεβ. 1030), αλλά αυτό είναι επισφαλές.

Το 1032 ο Ντύτρυκ γιος τού Μιέσκο ή τού Λάμμπερτ επέστρεψε στην Πολωνία και ανέλαβε τον έλεγχο μέρους της χώρας, έπειτα από την πτώση τού Μιέσκο Β΄ Λάμπερτ (γιου τού Μπολέσλαφ Α΄). Το 1033 ο Μιέσκο β΄ επέστρεψε στην Πολωνία και τον εκτόπισε.

## Παραπομπές


## Πηγές
* Thietmari chronicon (edited by Marian Zygmunt Jedlicki), Poznań 1953, p. 224.
* B. Kürbisówna, Dagome iudex – studium krytyczne, [in:] Początki Państwa Polskiego, Poznań 1962, vol. I, p. 396.
* O. Balzer, Genealogia Piastów, Kraków 1895.
* K. Jasiński, Rodowód pierwszych Piastów, Wrocław-Warsaw 1992.
* G. Labuda, Mieszko I, Wrocław 2002, p. 154, 178, 188, 193, 195, 199, 268.
* J. Widajewicz, Początki Polski, Wrocław 1948.

Κατηγορία:Οίκος των Πιαστ
Μπέζπρυμ

Ο **Μπέζπρυμ**, πολων. Bezprym (π. 986 - 1032) από τον Οίκο των Πιαστ ήταν δούκας της Πολωνίας (1031-32).

## Βιογραφία
Ήταν ο πρωτότοκος γιος τού Μπολέσλαφ Α΄ της Πολωνίας και της Ιουδήθ των Άρπαντ, κόρης τού Γκέζα πρίγκιπα των Ούγγρων. Ο πατέρας του από μετέπειτα γάμο είχε γιους τον Μιέσκο Β΄ Λάμπερτ και τον Όθωνα.

Ο πατέρας του τον απέκλεισε της διαδοχής και το 1001 τον έστειλε στην Ιταλία για να γίνει μοναχός σε ένα ερημητήριο τού Αγ. Ρομουάλντ στη Ραβέννα. Το 1031 απεβίωσε ο Μπολέσλαφ Α΄ ο *Γενναίος* και ο Μιέσκο Β΄ Λάμπερτ εκτόπισε τον Μπέζπρυμ. Αυτός ζήτησε από τη Γερμανία και το Κίεβο να τον βοηθήσουν. Οι δύο χώρες επιτέθηκαν με στρατό στην Πολωνία, έδιωξαν τον Μιέσκο Β΄ και εγκατέστησαν τον Μπέζπρυμ. Ο Μιέσκο Β΄ διέφυγε στη Βοημία. Με την επιστροφή τού Μπέζπρυμ, μάλλον αποκαταστάθηκε ο παγανισμός.

## Πηγές
* O. Balzer, Genealogia Piastów, Editorial Avalon, Kraków 2005 (first edition 1895), ISBN 83-918497-0-8.
* D. Borawska, Kryzys monarchii wczesnopiastowskiej w latach trzydziestych XI wieku, Warsaw 1964.
* Gallus Anonymus, Cronicae et gesta ducum sive principum Polonorum, translated by Roman Grodecki, introduction and development of Marian Plezia, Editorial Ossolineum, Wrocław 2003, pp. 36–37, 39-40, ISBN 83-04-04610-5.
* Z. Górczak, Bunt Bezpryma jako początek tzw. reakcji pogańskiej w Polsce [in:] Nihil superfluum esse, edited by J. Strzelczyka and J. Dobosza, Poznań 2000, pp. 111–121.
* A. F. Grabski, Bolesław Chrobry, Warsaw 1964.

## Παραπομπές


Κατηγορία:Οίκος των Πιαστ
Κατηγορία:Χριστιανοί μονάρχες
Μπαμπ

Η λέξη Μπαμπ μπορεί να αναφέρεται σε:

* Μπάμπ (Bāb, باب) είναι αραβική λέξη που σημαίνει πύλη, δηλαδή μεγάλη πόρτα. Όπως, η Πύλη της Ιστάρ, η Πύλη των Λεόντων. π.χ. Μπαμπ-αλ-Νασρ που σημαίνει «Πύλη της Νίκης» είναι η μία από τις τρείς πύλες στους τοίχους τoυ Παλαιού Καΐρου στην Αίγυπτο. Μπαμπ Ζαγουέιλα είναι η δεύτερη πύλη, και Μπαμπ-αλ-Φουτούχ είναι η τρίτη πύλη. Μπαμπ Αγκνάου (**باب اكناو**; ) είναι η μία από τις 19 πύλες στην πόλη Μαρακές του Μαρόκου. 

*Μπαμπ-ι-Αλί (باب عالی‎ Bāb-ı Ālī) σημαίνει Υψηλή Πύλη, που είναι συνεκδοχική μετωνυμία αναφερόμενη στην κυβέρνηση του Οθωμανικού κράτους.
*Μπαμπ ελ Μαντέμπ που σημαίνει «Πύλη των δακρύων» είναι το στενό πέρασμα που συνδέει την Ερυθρά θάλασσα με τον Ινδικό ωκεανό (κόλπος του Άντεν).
*Μπαμπ είναι το όνομα ενός νεαρού εμπόρου από την πόλη Σιράζ στο Ιράν που ίδρυσε το κίνημα του Μπαμπισμού και ήταν πρόδρομος της Πίστης Μπαχάι.
*Μπαμπ είναι το όνομα χωριού και δήμου στην περιοχή Νίτρα, στη δυτική Σλοβακία.
*«Μπαμπ μπαλάντες» είναι μία σειρά από καρτούν που δημοσίευσε ο άγγλος συγγραφέας Γ.Σ.Γκίλμπερτ (W. S. Gilbert)  και υπέγραψε με καλλιτεχνικό ψευδώνυμο Μπαμπ  που ήταν το παιδικό του παρατσούκλι.
*Μπαμπ είναι κοινό επίθετο πολλών ανθρώπων: Σανόρα Μπαμπ (συγγραφέας, 1907-2005), Κρις Μπαμπ (μπασκετμπολίστας, γεν.1990).  

## Βιβλιογραφία
Έλληνες στην Αρμενία

Οι **Έλληνες της Αρμενίας**, όπως και οι άλλες ομάδες των Ελλήνων του Καυκάσου, όπως οι Έλληνες στη Γεωργία, είναι κυρίως απόγονοι των Ποντίων, που αρχικά ζούσαν κατά μήκος των ακτών της Μαύρης Θάλασσας, στα υψίπεδα των Ποντιακών Άλπεων, και άλλα μέρη της βορειοανατολικής Ανατολίας. Στις αρχικές τους πατρίδες οι ελληνικές κοινότητες ονομάζονται Πόντιοι και της Έλληνες της Ανατολικής Ανατολίας αντίστοιχα. Οι ναυτικοί Ίωνες Έλληνες εγκαταστάθηκαν γύρω από τις νότιες ακτές της Μαύρης Θάλασσας από περίπου το 800 π.Χ. και αργότερα επεκτάθηκαν και σε παράκτιες περιοχές της σύγχρονης Ρουμανίας, της Ρωσίας, της Βουλγαρίας και της Ουκρανίας. Οι Έλληνες του Πόντου ζούσαν για χιλιάδες χρόνια, σχεδόν απομονωμένοι από την ελληνική χερσόνησο, διατηρώντας στοιχεία της Αρχαίας ελληνικής γλώσσας και κάνοντας τα ποντιακά ακατανόητα για τις περισσότερες άλλες σύγχρονες Ελληνικές γλώσσες. Ενώθηκαν στην περιοχή με αργότερα κύματα Ελλήνων στην Ελληνιστική, Ρωμαϊκή και Βυζαντινή περίοδο, που κυμαίνονται από έμπορους, λόγιους, κληρικούς, μισθοφόρους, ή πρόσφυγες από άλλα μέρη της Ανατολίας ή τα νότια Βαλκάνια.
## Σύγχρονη ιστορία
μικρογραφία|Το κέντρο της ελληνικής διασποράς στο Αλαβερντί
Πολλά χωριά με μεγάλο ποσοστό εθνοτικών ελληνικών Αρμένιων βρίσκονται σε περιοχές κατά μήκος των βορείων συνόρων της Αρμενίας με τη Γεωργία, στο βόρειο τμήμα του μαρζ Λορί (επαρχία). Οι κύριες κοινότητες των Ελλήνων ήταν το Μαντάν, το Σαμλούγ, η Αχτάλα, το Γιαγντάν, τα Κογόσεα, το Ανκαβάν (Μιχάηλοφκα) και η Μεχμανά η οποία βρίσκεται στο θύλακα του Αρτσάχ. Μεγάλες κοινότητες μπορούν να βρεθούν επίσης και στο Αλαβερντί Γερεβάν, το  Βαναντζόρ, το Γκιουμρί, το Στεπαναβάν και το Νογιεμπεριάν. Η ομογένεια στην Αρμενία αριθμεί περίπου 1.800 άτομα έως πάνω από 4.000. Οι αριθμοί τους έχουν μειωθεί σημαντικά από το τέλος της Σοβιετικής Ένωσης, λόγω της μετανάστευσης για οικονομικούς λόγους προς άλλες πρώην Σοβιετικές δημοκρατίες και την Ελλάδα. Οι Έλληνες και οι Αρμένιοι επίσης ζουν μαζί σε μικτές κοινότητες στα βόρεια αρμενικά σύνορα στη Γεωργία - αλλά οι αριθμοί τους έχουν μειωθεί σημαντικά λόγω της μετανάστευσης. Το Γιαγντάν στην επαρχία Λορί έχει περιγραφεί ως το τελευταίο εναπομείναν ελληνικό χωριό στην Αρμενία.

## Δείτε επίσης

* Αρμενοελληνικές σχέσεις
* Αρμένιοι στην Ελλάδα
*Καυκάσιοι Έλληνες
*Έλληνες στη Γεωργία
*Έλληνες στο Αζερμπαϊτζάν
* Έλληνες της Περσίας
* Πόντιοι

## Παραπομπές


Κατηγορία:Έλληνες της Ανατολής
Κατηγορία:Πληθυσμιακές ομάδες στην Αρμενία
Κατηγορία:Ελληνική διασπορά ανά χώρα
Όθων Μπολεσλαβόβιτς

Ο **Όθων**, πολων. Otto (1000 - 1033) από τον Οίκο των Πιαστ ήταν πρίγκιπας των Πολωνών.

## Βιογραφία
Ήταν ο τρίτος γιος τού Μπολέσλαφ Α΄ τού *γενναίου* πρώτου βασιλιά της Πολωνίας και της τρίτης συζύγου του Εμνίλντα της Λουσατίας, κόρης τού Ντομπρομίρ πρίγκιπα των Σλάβων της Λουσατίας.

Έλαβε το όνομα τού Όθωνα Γ΄ της Γερμανίας, που μάλλον ήταν ανάδοχός του. Ήταν παρών κατά τον τέταρτο γάμο τού πατέρα του στο Τσιτσάνι με την Όντα των Εκκαρτιδών, κόρη τού Έκκαρτ Α΄ μαργράβου τού Μάισσεν. Ο Όθων είχε αμφιθαλή αδελφό τον Μιέσκο Β΄ Λάμπερτ. Ο πατέρας του από πρότερο γάμο είχε πρωτότοκο γιο τον Μπέζπρυμ.

Το 1025 απεβίωσε ο πατέρας του και ο Όθων περίμενε να λάβει ένα μέρος της πατρικής κληρονομίας κατά το Σλαβικό έθος. Αλλά η Πολωνία είχε γίνει βασίλειο και δεν μπορούσε να διαιρεθεί. Τον Μπολέσλαφ Α΄, όταν γεννήθηκε ο Μπέζπρυμ από τη Γιούντιτ, την έδιωξε και εξαίρεσε τον Μπέζπρυμ από τη διαδοχή, έτσι όταν το 1025 απεβίωσε τον διαδέχθηκε ο Μιέσκο Β΄ Λάμπερτ.

Αυτός ανάγκασε τους αδελφούς του να φύγουν από τη χώρα. Ο Όθων πήγε στη Γερμανία, ίσως στην Αυλή της αδελφής του Ρεγκελίντας στο Μάισσεν. Ο Μπέζπρυμ κάλεσε τη Γερμανία και το Κίεβο να τον βοηθήσουν, που με τον στρατό τους επιτέθηκαν το 1031 στην Πολωνία και εκτόπισαν τον Μιέσκο Β΄ Λάμπερτ, ο οποίος διέφυγε στη Βοημία. Τότε την εξουσία ανέλαβε ο Μπέζπρυμ, ως δούκας υποτελής στη Γερμανία. Ο Όθων μάλλον θα μνησικάκησε και θα προσέγγισε τον Μιέσκο Β΄. Το 1032 ο Μπέζπρυμ δολοφονήθηκε, πιθανόν από συνωμοσία οργανωμένη από τους ετεροθαλείς αδελφούς του.

Το 1032 στο Μέρσεμπουργκ ο Κορράδος Β΄ της Γερμανίας διαίρεσε τη χώρα μεταξύ τού Μιέσκο Β΄ Λάμπερτ, τού Όθωνα και τού εξαδέλφου τους Ντύτρυκ· δεν γνωρίζουμε, πώς ακριβώς μοιράστηκε η Πολωνία. Το 1033 απεβίωσε από φυσικά αίτια ή σκοτώθηκε από τους υποτελείς του βαρόνους. Το σημείο ταφής του είναι άγνωστο.

## Παραπομπές


## Πηγές
* S.Szczur suggests that Otto probably received Silesia ("Historia Polski średniowiecze", Wydawnictwo Literackie 2002, ISBN 83-08-03272-9, p. 80).

Κατηγορία:Οίκος των Πιαστ
Άγιος Χριστόφορος Γιουργάνιστας

:*Για τον συνώνυμο οικισμό στο νομό Ιωαννίνων δείτε το λήμμα: [[Άγιος Χριστόφορος Σκλίβανης Ιωαννίνων|Άγιος Χριστόφορος Σκλίβανης]]*
:*Για οικισμούς της Ελλάδας με το ίδιο όνομα δείτε: [[Άγιος Χριστόφορος (αποσαφήνιση)]]*

Ο **Άγιος Χριστόφορος** είναι ημιορεινό χωριό της Ζίτσας του νομού Ιωαννίνων στην Ήπειρο. Σύμφωνα με την απογραφή του 2011 ο πληθυσμός του οικισμού ανέρχεται στους 49 κατοίκους.

## Γενικά στοιχεία
Ο Άγιος Χριστόφορος είναι κτισμένος σε υψόμετρο 470 μέτρων και βρίσκεται ανατολικά του ποταμού Τύρια, στις δυτικές πλαγιές των ορέων Κουρέντων, επάνω στην επαρχιακή οδό Κούρεντα - Ψήνας. Απέχει 38,5 χλμ. δυτικά από την πόλη των Ιωαννίνων και 6 χλμ. από τον Βουτσαρά που βρίσκεται πάνω στην εθνική οδό Ιωαννίνων - Ηγουμενίτσας.

Ως οικισμός αναγνωρίστηκε επίσημα το 1971 και προσαρτήθηκε στην τότε κοινότητα Γιουργανίστης. Το 1974 έγινε σε αυτόν μεταφορά της κοινοτικής έδρας από τη Γιουργάνιστα η οποία τελικά το 1991 καταργήθηκε και προσαρτήθηκε στον Άγιο Χριστόφορο. Αργότερα υπήχθη στον Δήμο Μολοσσών, ενώ σύμφωνα με το σχέδιο Καλλικράτης αποτελεί τη τοπική κοινότητα Γιουργάνιστας που ανήκει στη δημοτική ενότητα Μολοσσών του Δήμου Ζίτσας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ζίτσας
Ντύτρυκ

Ο **Ντύτρυκ** (Τεοντέρικ), πολων. Dytryk (μετά το 992 - μετά το 1032) από τον Οίκο των Πιαστ ήταν πρίγκιπας των Πολωνών.

## Βιογραφία
Ήταν γιος τού Μιέσκο ή τού αδελφού του Λάμμπερτ πριγκίπων των Πολωνών.

Ο πατέρας του ήταν γιος τού Μιέσκο Α΄ δούκα της Πολωνίας και της δεύτερης συζύγου του Όντας τού Χάλντενσλέμπεν, κόρης τού Ντήτριχ μαργράβου τού Νόρντμαρκ. Ο Μιέσκο Α΄ έκανε το έγγραφο *Dagome iudex*, με το οποίο άφηνε την Πολωνία στον Μιέσκο και τον Λάμμπερτ, αλλά όταν το 992 απεβίωσε, ο πρωτότοκος γιος του Βολέσλαος Α΄ ο Γενναίος, γιος τού Μιέσκο Α΄ από την πρώτη σύζυγό του Ντουμπράβκα, κατάφερε να λάβει τον έλεγχο των επαρχιών της Πολωνίας και να εκδιώξει τη μητριά του και τους γιους της.

Ο Μπολέσλαφ Α΄ είχε επίσης δύο συζύγους: από την Γιούντιτ των Αρπάντ είχε γιο τον Μπέζπρυμ και από την Εμνίλντα της Λουσατίας είχε τους Μιέσκο Β΄ Λάμπερτ και Όθωνα. Ο Μπολέσλαφ Α΄ απέκλεισε τον Μπέζπρυμ από τη διαδοχή και έτσι τον διαδέχθηκε ο Μιέσκο Β΄, που έδιωξε τον πρωτότοκο αδελφό του. Όμως ο Μπέζπρυμ επέστρεψε με Γερμανικό στρατό, που εκτόπισε τον Μιέσκο Β΄ το 1032: ο Κορράδος Β΄ της Γερμανίας μοίρασε την Πολωνία στους Μπέζπρυμ, Όθωνα και τον εξάδελφό τους Ντύτρυκ. Δεν γνωρίζουμε ποιες περιοχές έλαβε ο καθένας. Το επόμενο έτος επέστρεψε ο Μιέσκο Β΄, που τους έδιωξε και επανένωσε την Πολωνία. Έτσι η εξουσία τού Ντύτρικ ήταν σύντομη.

## Πηγές
* Balzer O., Genealogia Piastów, Kraków 1895.
* Jasiński K., Rodowód pierwszych Piastów, Poznań 2004, s. 126–127.
* Labuda G., Pierwsze państwo polskie, Kraków 1989, ISBN 83-03-02969-X, s. 54.
* Rymar E., Rodowód książąt pomorskich, Szczecin 2005, ISBN 83-87879-50-9.
* Szczur S., Historia Polski. Średniowiecze, Kraków 2002, ISBN 83-08-03272-9.

Κατηγορία:Οίκος των Πιαστ
Βλαντιβόι της Βοημίας

Ο **Βλαντιβόι**, τσεχικά Vladivoj (π. 981 - Ιανουάριος 1003) από τον Οίκο των Πιαστ ήταν δούκας της Βοημίας (1002-03).

## Βιογραφία
Ήταν ο δευτερότοκος γιος τού Μιέσκο Α΄ δούκα της Πολωνίας και της Ντουμπράβκας των Πρεμυσλιδών, κόρης τού Μπολεσλάου Α΄ δούκα της Βοημίας. Αν πατέρας του δεν ήταν ο Μιέσκο Α΄, τότε θα ήταν ένας μακρινός συγγενής της Ντουμπράβκας.

Ο ανιψιός της Ντουμπράβκας, ο Μπολέσλαος Γ΄ δούκας της Βοημίας εκτοπίστηκε κατά την εξέγερση τού Οίκου των Βρσόβτσι και τότε οι Βοημοί ευγενείς ανακήρυξαν τον εξάδελφό του Βλαντιβόι, που πριν βρισκόταν στην Πολωνία, δούκα το 1002. Ο Τσέχος ιστορικός Ντουσάν Τρέστικ γράφει, ότι ο Βλαντιβόι ανέλαβε τη θέση με τη συνδρομή τού πρωτότοκου αδελφού του Μπολέσλαφ Α΄ τού *γενναίου* δούκα της Πολωνίας. Έπειτα από λίγο έλαβε και την υποστήριξη τού Ερρίκου Β΄ των Οθωνιδών της Γερμανίας, που τού παραχώρησε τη Βοημία ως φέουδο.

Λέγεται ότι ο Βλαντιβόι ήταν αλκοολικός και το ποτό μάλλον συνέβαλε στην κατάρρευση της υγείας του. Το 1003 απεβίωσε και ο Μπολέσλαφ Α΄ εισέβαλε στη Βοημία, όπου αποκατέστησε τον Μπολέσλαο Γ΄. Ο τελευταίος σκότωσε τότε πολλούς Βοημούς ευγενείς και διέταξε στο Βύσεχραντ τη σφαγή τού Οίκου των Βρσόβτσι, κάτι που επέφερε την εκτόπισή του και τη διαδοχή από τον αδελφό του Γιαρομίρ.

## Πηγές
* Berend, Urbańczyk & Wiszewski 2013, p. 142.


Κατηγορία:Οίκος των Πιαστ
Κατηγορία:Χριστιανοί μονάρχες
Έλληνες στη Νορβηγία

Οι **Έλληνες της Νορβηγίας** αποτελούν μια από τις μικρότερες μεταναστευτικές ομάδες της χώρας.Η ελληνική κοινότητα στη Νορβηγία αποτελούνταν από 1.671 άτομα το 2009, μια αύξηση σε σύγκριση με τα 1.572 άτομα το 2008. Το 2009, οι 673 ήταν μετανάστες, 41 γεννήθηκαν στη Νορβηγία από δύο μετανάστες γονείς, και 809 γεννήθηκαν στη Νορβηγία με μετανάστη γονέα. Η πλειοψηφία τους είναι εγκατεστημένη στο Μπέργκεν και το Όσλο. Υπάρχουν πολύ λίγοι Έλληνες στη Νορβηγία που είναι παντρεμένοι με άλλους Έλληνες.

## Εκπαίδευση
Έντεκα μαθητές στα νορβηγικά πρωτοβάθμια και κατώτερα δευτεροβάθμια σχολεία μιλούν τα ελληνικά ως κύρια γλώσσα. Οι περισσότεροι από αυτούς ζουν στο Μπέργκεν.

## Ελληνικές Ορθόδοξες Εκκλησίες στη Νορβηγία
Ένα μέρος των 7.600 Ανατολικών Ορθόδοξων Χριστιανών στη Νορβηγία είναι Έλληνες. Η κυρίως ελληνική συνάθροιση του Ευαγγελισμού της Θεοτόκου ιδρύθηκε το 1965 στο Όσλο, με κύριο σκοπό την εξυπηρέτηση της ελληνικής Ορθόδοξης κοινότητας στη Νορβηγία. Η εκκλησία διοικείται υπό τον Μητροπολίτη Κλεόπα Στρογγύλη, που εδρεύει στη Στοκχόλμη. Η συνάθροιση γιορτάζει τη Θεία Λειτουργία τακτικά κάθε μήνα μέσω των υπηρεσιών του Αρχιμανδρίτη Αλεξάνδρου Λουκάτου. Επιπλέον, η Ορθόδοξη Εκκλησία του Αγίου Μιχαήλ είναι μια μικρή ελληνική κοινότητα στο Μπέργκεν με 98 μέλη.

## Δείτε επίσης

*Ελληνονορβηγικές σχέσεις

## Παραπομπές


Νορβηγια
Κατηγορία:Πληθυσμιακές ομάδες της Νορβηγίας
Χάντσα

Το **Χάντσα** ή **Χάντζα** (Κορεατικά: 한자, ) είναι η κορεατική ονομασία για τους κινεζικούς χαρακτήρες (κινεζικά: 漢字, πινγίν: *hànzì*). Πιο συγκεκριμένα, αναφέρεται στους κινεζικούς χαρακτήρες που πάρθηκαν ως δάνειο από τα κινεζικά και ενσωματώθηκαν στην κορεατική γλώσσα με κορεατική προφορά. Το *Χάντσα-μαλ* ή το *[[σινοκορεατικό λεξικό|Χάντσα-]]<nowiki/>ω* (το τελευταίο χρησιμοποιείται περισσότερο) αναφέρεται σε λέξεις που μπορούν να γραφτούν με το Χάντσα και το *χάνμουν* (한문, 漢文) αναφέρεται στην κλασική κινεζική γραφή, αν και το "Χάντσα" χρησιμοποιείται μερικές φορές για να συμπεριλάβει αυτές τις άλλες έννοιες. Επειδή το Χάντσα δεν υποβλήθηκε ποτέ σε σημαντικές μεταρρυθμίσεις, είναι σχεδόν εξ ολοκλήρου πανομοιότυπο με τους παραδοσιακούς κινέζικους και *[[κιουτζιτάι]]* χαρακτήρες, αν και οι κανόνες για ορισμένους χαρακτήρες είναι ελαφρώς διαφορετικοί. Για παράδειγμα, οι χαρακτήρες 教 και 研 είναι γραμμένοι ως 敎 και 硏. Μόνο ένας μικρός αριθμός χαρακτήρων Χάντσα είναι τροποποιημένοι ή μοναδικοί για τα κορεατικά. Αντίθετα, πολλοί από τους κινεζικούς χαρακτήρες που χρησιμοποιούνται σήμερα στην Ιαπωνία και στην ηπειρωτική Κίνα έχουν απλοποιηθεί και περιέχουν λιγότερους κανόνες από τους αντίστοιχους χαρακτήρες Χάντσα.

## Παραπομπές


Κατηγορία:Κορεατική γλώσσα
Έλληνες στον Λίβανο

δεξιά|μικρογραφία|200x200εσ|ΛίβανοςΟ **Έλληνες στον Λίβανο** έχουν παρουσία στο σημερινό Λίβανο, που χρονολογείται από την αρχαιότητα, ενώ Φοίνικες και οι Έλληνες (και οι δύο τους είναι θαλάσσιοι λαοί) μοιράζονται στενούς δεσμούς. Το ελληνικό αλφάβητο, για παράδειγμα, προέρχεται από το Φοινικικό. Η ελληνική παρουσία αποδεικνύεται από διάφορα τοπωνύμια, και υπάρχουν στενοί δεσμοί μεταξύ των Ελλήνων και των Λιβανικών ελληνορθόδοξων και ελληνοκαθολικών κοινοτήτων.

## Ιστορία
δεξιά|μικρογραφία|200x200εσ|Χάρτης της Φοινίκης και των ελληνικών αποικιών το 550 π.Χ.
Στην αρχαιότητα στον Λίβανο υπήρξαν διάφορες ελληνικές αποικίες. Μετά τον εκχριστιανισμό η επιρροή του ελληνικού πολιτισμού παρέμεινε ισχυρή, όμως έφθινε με το πέρασμα των αιώνων, αν και δεν εξαφανίστηκε. Η πόλη Αμιούν (πιθανώς από τη Σημιτική λέξη για τους Έλληνες, *[[Ονομασίες της Ελλάδας σε διάφορες γλώσσες|Γιουνάν]]*), πρωτεύουσα της επαρχίας Κούρα (με τη σειρά από της από την ελληνική λέξη χωριά), στα βόρεια της χώρας, είναι μια ζωντανή απόδειξη αυτού. Μετά τον πόλεμο του Λιβάνου 2006, οι περισσότεροι Έλληνες εγκατέλειψαν τη χώρα, αν και εξακολουθεί να υπάρχει μια ελληνική κοινότητα στην Βηρυτό (Ευρύτερη Βηρυτός), καθώς και στη προαναφερθείσα επαρχία Κούρα.

## Έλληνες Μουσουλμάνοι στον Λίβανο

Περίπου 7.000 Έλληνες κατοικούν στην Τρίπολη και την Ελ Μίνα. Η πλειοψηφία εξ'αυτών είναι Μουσουλμάνοι καταγόμενοι από την Κρήτη, ενώ ορισμένοι είναι ελληνικής μουσουλμανικής καταγωγής. Έγγραφα αποτελούν ένδειξη πως η κοινότητα αποχώρησε από την Κρήτη μεταξύ του 1866 και του 1897, κατά το ξέσπασμα της ύστατης κρητικής εξέγερσης εναντίον της Οθωμανικής Αυτοκρατορίας, η οποία και οδήγησε στο ξέσπασμα του Ελληνοτουρκικού Πολέμου του 1897. Αριθμός Ελλήνων Μουσουλμάνων του Λιβάνου πέτυχαν έως έναν βαθμό την διατήρηση της ιδιαίτερης ταυτότητας και γλώσσας τους. Έως το ξέσπασμα του Λιβανέζικου Εμφύλιου Πολέμου, η συγκεκριμένη κοινότητα ήταν μεταξύ της στενά συνδεδεμένη και αποκλειστικά ενδογαμική. Ωστόσο, σημαντικός αριθμός εξ'αυτών αποχώρισε από τον Λίβανο κατά την διάρκεια της δεκαπενταετούς περιόδου του πολέμου. Σύμφωνα με μελέτη της αν. καθηγήτριας του ΑΠΘ, Ρούλας Τσολακίδου, που αφορά στο διάστημα έως το 2000, μέλη της κοινότητας των ελληνικής καταγωγής μουσουλμάνων του Λιβάνου είχαν εκφράσει παράπονα για τον τρόπο αντιμετώπισής τους από τις ελληνικές αρχές, περιλαμβανομένης της ελληνικής πρεσβείας. Πάντως, στην ίδια μελέτη παρατίθενται δηλώσεις του Προέδρου της Ένωσης που εκπροσωπεί τους ελληνικής καταγωγής μουσουλμάνους του Λιβάνου ("Φιλανθρωπικός Κοινωνικός Λιβανέζικος Κρητικός Σύλλογος"), ο οποίος επισημαίνει τη σημαντική βελτίωση τα τελευταία χρόνια των σχέσεων μεταξύ της κοινότητας και της ελληνικής πρεσβείας.

## Δείτε επίσης

* Επαρχία Ασραφιέχ (Βηρυτός)
* Αμιούν
* Αντιόχειοι Ελλήνων Χριστιανών
* Ελληνολιβανικές σχέσεις
* Έλληνες στη Σαουδική Αραβία
* Έλληνες στη Συρία
* Επαρχία Κούρα
* Λιβανέζοι στην Ελλάδα
* Λιβανέζοι στην Κύπρο

## Παραπομπές


Κατηγορία:Έλληνες της Ανατολής
Κατηγορία:Πληθυσμιακές ομάδες στον Λίβανο
Κατηγορία:Ελληνική διασπορά ανά χώρα
Περιοριστικές ενδονουκλεάσες

Οι **περιοριστικές ενδονουκλεάσες** είναι ένζυμα που παράγονται από τα βακτήρια. Λέγονται "ενδονουκλεάσες" γιατί κόβουν το DNA στο εσωτερικό του μορίου και "περιοριστικές" γιατί η δραστικότητα τους περιορίζεται στο "ξένο" DNA, συμμετέχοντας στο μηχανισμό άμυνας των ξενιστών έναντι των "εισβολέων". Διαθέτουν επίσης έναν μηχανισμό ο οποίος τροποποιεί το DNA του βακτηρίου (μεθυλίωση) αποτρέποντας την τμηματοποίηση του (restriction-modification system).

Ο όρος "ένζυμο περιορισμού" προήλθε από μελέτη του φάγου λ και το φαινόμενο της "ελεγχόμενης υποδοχής" με τον περιορισμό και την τροποποίηση του βακτηριακού ιού. Το φαινόμενο εντοπίστηκε για πρώτη φορά στα εργαστήρια των Salvador Edward Luria  και Giuseppe στις αρχές του 1950. Πρατηρήθηκε ότι ο βακτηριοφάγος λ που μπορεί να αναπτυχθεί καλά σε ένα στέλεχος του Escherichia coli, όπως για παράδειγμα στο Ε. coli C, όταν καλλιεργείται σε ένα άλλο στέλεχος όπως το Ε. coli Κ, οι αποδόσεις του μειώνονται σημαντικά. Τα κύτταρα-ξενιστές του Ε. coli Κ, φαίνεται να έχουν την ικανότητα να μειώνουν τη βιολογική δραστικότητα του φάγου λ. Στη δεκαετία του 1960, αποδείχθηκε στα εργαστήρια των Werner Arber και Matthew Meselson ότι ο περιορισμός προκαλείται από μια ενζυματική διάσπαση του DNA του φάγου, και το ενεχόμενο ένζυμο ονομάστηκε ένζυμο περιορισμού ή περιοριστικό ένζυμο. Από την ανακάλυψή τους στη δεκαετία του 1970, πάνω από 100 διαφορετικά ένζυμα περιορισμού έχουν εντοπιστεί σε διάφορα βακτήρια. Κάθε ένζυμο έχει το όνομα του βακτηρίου από το οποίο απομονώθηκε χρησιμοποιώντας ένα σύστημα ονοματολογίας με βάση το γένος, το είδος και το στέλεχος του βακτηρίου.Όλοι οι τύποι των ενζύμων αναγνωρίζουν συγκεκριμένες μικρού μήκους αλληλουχίες του DNA και πραγματοποιούν την διάσπαση του DNA παράγοντας κλάσματα που έχουν φωσφορικές ομάδες στο 5' άκρο τους.

Κατηγορία:Ένζυμα